**ZIŅOJUMS**

Rīgā

29.08.2019.

Par vispārējās izglītības un profesionālās izglītības

iestāžu izglītojamo ilgstošiem neattaisnotiem

kavējumiem un rīcību to novēršanai

2018./2019. mācību gadā

Izglītības kvalitātes valsts dienests (turpmāk − kvalitātes dienests), pamatojoties uz Ministru kabineta 01.02.2011. noteikumu Nr.89 “Kārtība, kādā izglītības iestāde informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi” (turpmāk – MK noteikumi Nr.89) 9.punktā[[1]](#footnote-1) noteikto, ir apkopojis Valsts izglītības informācijas sistēmā (turpmāk – VIIS) ievadīto informāciju par ilgstošiem neattaisnotiem mācību stundu / nodarbību kavējumiem (turpmāk – neattaisnoti kavējumi), kā arī informāciju par kavējumu iemesliem un izglītības iestāžu un pašvaldību rīcību to novēršanai 2018./2019. mācību gada 1. un 2.semestrī.

Atbilstoši MK noteikumu Nr.89 7.punktā noteiktajam izglītības iestādei nekavējoties VIIS sadaļā “Ilgstoši neattaisnotie kavējumi” jāievada informācija, ja izglītojamais vairāk nekā trīs mācību dienas nav apguvis pirmsskolas izglītības programmu vai vairāk nekā 20 mācību stundas semestrī – vispārējās izglītības vai profesionālās izglītības programmu un izglītības iestādei nav informācijas par neierašanās iemeslu vai iemesls nav uzskatāms par attaisnojošu (turpmāk – neattaisnots kavētājs). Izglītības iestādes pienākums ir ievadīt datus par kavējumu sākuma un beigu datumu, kavēto stundu skaitu, neattaisnoto kavējumu iemesliem, kā arī rīcību kavējumu novēršanai. Saskaņā ar MK noteikumu Nr.89 7.2 punktā noteikto nepieciešamības gadījumā pašvaldības izglītības pārvalde vai izglītības speciālists, ievērojot VIIS ievadīto informāciju, sadarbībā ar izglītības iestādi un citām institūcijām noskaidro izglītības iestādes neapmeklēšanas cēloņus un koordinē to novēršanu.

Lai panāktu iespējami precīzu datu ievadi, kvalitātes dienests regulāri atgādina pašvaldību atbildīgajiem darbiniekiem un izglītības iestāžu vadītājiem par nepieciešamību ievadīt VIIS informāciju par neattaisnotiem kavējumiem, kā arī gatavo un izplata informāciju par neattaisnoto kavējumu novēršanas regulējuma prasībām, iesaistīto iestāžu rīcību un līdz šim konstatēto situāciju un problēmām.

2019.gada sākumā kvalitātes dienests apkopoja datus par neattaisnotiem kavējumiem pirmsskolas, vispārējās izglītības un profesionālās izglītības iestādēs 2018./2019. mācību gada 1.semestrī (līdz 05.01.2019.), bet mācību gada noslēgumā – par neattaisnotiem kavējumiem 2.semestrī un visā mācību gadā. Datus par neattaisnotiem kavējumiem 1.semestrī ir ievadījušas izglītības iestādes no 49 pašvaldībām (1553 neattaisnoti kavētāji), 2.semestrī – 400 izglītības iestādes no 94 pašvaldībām (5630 neattaisnoti kavētāji) (skat. 1.pielikumu). Salīdzinājumam – 2017./2018. mācību gada 1.semestrī datus par neattaisnotiem kavējumiem bija ievadījušas izglītības iestādes no 71 pašvaldības (par 1933 neattaisnotiem kavētājiem), 2.semestrī – izglītības iestādes no 63 pašvaldībām (2470 neattaisnoti kavētāji).

No VIIS ievadītajiem datiem var secināt, ka 2018./2019. mācību gadā datus par kavētājiem nav ievadījušas izglītības iestādes no 23 pašvaldībām. Lielākā daļa no tām ir nelielas pašvaldības ar mazu izglītības iestāžu skaitu, kurās jau vairākus mācību gadus nav vai ir ļoti maz ilgstošu neattaisnotu kavējumu.

Izglītības iestādes atzīmējušas, ka kopumā 2018./2019. mācību gada 1.semestrī mācības ilgstoši neattaisnoti kavējuši 1553 izglītojamie, kas ir 0,45% no kopējā izglītojamo skaita – 345774[[2]](#footnote-2). Tajā skaitā mācības kavējuši 10 izglītojamie, kas mācās pirmsskolas izglītības programmās (t.i., 0,01% no kopējā izglītojamo skaita pirmsskolas izglītības programmās), 475 izglītojamie – vispārējās pamatizglītības (ieskaitot speciālās izglītības) programmās (t.i., 0,27% no kopējā izglītojamo skaita vispārējās pamatizglītības programmās), 113 izglītojamie – vispārējās vidējās izglītības programmās (t.i., 0,3% no kopējā izglītojamo skaita vispārējās vidējās izglītības programmās) un 955 izglītojamie – profesionālās izglītības programmās (t.i., 3,23% no kopējā izglītojamo skaita profesionālās izglītības programmās). 2.semestrī izglītības iestādes VIIS atzīmējušas 5630 kavētājus, kas ir 1,6% no kopējā izglītojamo skaita. Tajā skaitā mācības kavējuši 53 izglītojamie, kas mācās pirmsskolas izglītības programmās (t.i., 0,05% no izglītojamo skaita pirmsskolas izglītības programmās), 2154 izglītojamie, kas mācās pamatizglītības programmās (t.i., 1,2% no kopējā izglītojamo skaita pamatizglītības programmās), 578 izglītojamie vispārējās vidējās izglītības programmās (t.i., 0,95% no kopējā izglītojamo skaita vispārējās vidējās izglītības programmās) un 2845 izglītojamie, kas mācās profesionālās izglītības programmās (t.i., 10,5% no visa izglītojamo skaita profesionālās izglītības programmās) (skat. 1.tabulu).

Salīdzinot ar 2017./2018. mācību gadu un 2018./2019. mācību gada 1.semestri, 2018./2019. mācību gada 2.semestrī neattaisnoto kavētāju skaits visās izglītības programmās krasi pieaudzis, tomēr, analizējot datus, novērots, ka VIIS ievadīto neattaisnoto kavētāju skaits palielinājās pēc tam, kad kvalitātes dienests visām pašvaldībām un izglītības iestādēm nosūtīja vēstuli, aicinot ievadīt neattaisnotos kavējumus. Līdz ar to jāsecina, ka pilnvērtīgs salīdzinājums būs iespējams tikai pēc tam, kad visas izglītības iestādes laikus ievadīs informāciju VIIS.

1.tabula

**Neattaisnoti kavējumi 2017./2018. un 2018./2019. mācību gadā**

(dati no pašvaldībām)

|  |  |  |  |  |
| --- | --- | --- | --- | --- |
| **Izglītības pakāpes** | **Neattaisnoto kavētāju skaits**  **2017./2018. mācību gadā** | | **Neattaisnoto kavētāju skaits**  **2018./2019. mācību gadā** | |
| **1.pusgads** | **2.pusgads** | **1.pusgads** | **2.pusgads** |
| Pirmsskolas | 57 | 13 | 10 | 53 |
| Vispārējās pamatizglītības | 951 | 970 | 475 | 2154 |
| Vispārējās vidējās izglītības | 169 | 249 | 113 | 578 |
| Profesionālās izglītības | 756 | 1238 | 955 | 2845 |
| **KOPĀ** (% no kopējā izglītojamo skaita) | 1 933 (0,56%) | 2470 (0,7%) | 1553 (0,45%) | 5630 (1,6%) |

Informāciju par neattaisnotiem kavējumiem 1.semestrī ievadījušas 17 no 49 VIIS reģistrētām izglītības iestādēm, kas īsteno profesionālās izglītības programmas, savukārt 2.semestrī informāciju VIIS ievadījušas 40 izglītības iestādes, kas īsteno profesionālās izglītības programmas. Līdz ar to var secināt, ka 2.semestrī ilgstošu neattaisnotu kavējumu uzskaite VIIS būtiski uzlabojusies.

Dati par mācību kavējumiem parādās arī speciālās izglītības iestādēs, t.sk. Antūžu speciālajā internātpamatskolā, Jūrmalas pilsētas internātpamatskolā un Tukuma novada internātpamatskolā, kas īsteno profesionālās izglītības programmas.

No VIIS 2018./2019. mācību gada 1. un 2. semestrī ievadītās informācijas var secināt, ka visvairāk neattaisnoto kavētāju visās izglītības programmās ir Rīgā, Liepājā un Daugavpilī (skat. 1.pielikumu). Tas galvenokārt skaidrojams ar lielo izglītojamo skaitu, kā arī to, ka šajās pilsētās ir vairākas profesionālās izglītības iestādes, kurās mācās izglītojamie no visas Latvijas.

Salīdzinot neattaisnoto kavētāju skaitu Rīgā, pārējās republikas pilsētās un novadu pašvaldībās, jāsecina, ka Rīgā un republikas pilsētās neattaisnotu kavētāju īpatsvars no kopējā izglītojamo skaita ir lielāks (skat. 2.tabulu). Piemēram 2018./2019. mācību gada 2.semestrī Rīgā bija 2,1% neattaisnotu kavētāju pret kopējo izglītojamo skaitu visās izglītības iestādēs, republikas pilsētās – 2.semestrī mācības neattaisnoti kavēja 1,7% no visiem izglītojamiem, bet novados – 1,2% no kopējā izglītojamo skaita.

2.tabula

**Neattaisnoto kavētāju skaits laukos un pilsētās**

**2018./2019. mācību gadā**

|  |  |  |
| --- | --- | --- |
| **Reģioni** | **1.semestris**  **Skaits (% no izglītojamo skaita reģiona izglītības iestādēs)** | **2.semestris**  **Skaits (% no izglītojamo skaita reģiona izglītības iestādēs)** |
| Novados | 396 (0,26%) | 1878 (1,2%) |
| Rīgā | 802 (0,68%) | 2419 (2,1%) |
| Pārējās republikas pilsētās | 355 (0,47%) | 1333 (1,7%) |
| **KOPĀ** | **1553** | **5630** |

Vairāku gadu laikā analizējot datus par neattaisnotiem kavējumiem, var secināt, ka kavējumu skaits pieaug, sākot no 5.klases (skat. 3.tabulu). 2018./2019. mācību gadā lielākais neattaisnoto kavējumu skaits bija 7., 8. un 9.klasē. Savukārt vispārējā vidējā izglītībā un profesionālajā izglītībā katrā nākamajā klasē / kursā kavētāju skaits pamazām samazinās. Īpaši liels neattaisnoto kavētāju skaits ir profesionālās izglītības programmu pirmajā kursā. Pēc izglītības iestāžu ievadītajām ziņām VIIS 2018./2019. mācību gada 1.semestrī mācības ilgstoši neattaisnoti kavēja 416 pirmā kursa audzēkņi, 2.semestrī – 1325 pirmā kursa audzēkņi (skat. 3.tabulu).

3.tabula

**Neattaisnoto kavētāju skaits 2018./2019. mācību gadā**

**pa klasēm / kursiem un izglītības līmeņiem**

|  |  |  |  |
| --- | --- | --- | --- |
| **Izglītības pakāpe** | **Klase/grupa** | **Kavētāju skaits 1.sem.** | **Kavētāju skaits 2.sem.** |
| Pirmsskola | 5 gadīgie | 2 | 14 |
|  | 6 gadīgie | 6 | 15 |
|  |  | **Kopā 5 un 6 gadīgie: 8 (2- jaunāki par 5 gadiem)** | **29 (24- jaunāki par 5 un 6 gadiem)** |
| Vispārējā pamatizglītība | 1.klase | 21 | 68 |
|  | 2.klase | 11 | 49 |
|  | 3.klase | 15 | 66 |
|  | 4.klase | 19 | 82 |
|  | 5.klase | 28 | 141 |
|  | 6.klase | 48 | 269 |
|  | 7.klase | 89 | 461 |
|  | 8.klase | 121 | 602 |
|  | 9.klase | 122 | 416 |
|  |  | **Kopā: 475** | **Kopā: 2154** |
| Vispārējā vidējā izglītība | 10.klase | 52 | 229 |
|  | 11.klase | 37 | 210 |
|  | 12.klase | 24 | 139 |
|  |  | **Kopā: 113** | **Kopā: 578** |
| Profesionālā izglītība | 1.kurss | 416 | 1325 |
|  | 2.kurss | 254 | 816 |
|  | 3.kurss | 202 | 577 |
|  | 4.kurss | 83 | 127 |
|  |  | **Kopā: 955** | **Kopā: 2845** |

Vispārējās izglītības un profesionālās izglītības programmās visvairāk kavē zēni. 2018./2019. mācību gadā meitenes vairāk kavēja tikai pirmsskolas izglītības programmās (skat. 4.tabulu). Kopumā 1.semestrī 64% no neattaisnotiem kavētājiem ir zēni, bet 36% – meitenes, 2.semestrī – kavētāji zēni ir 60%, bet meitenes – 40%.

4.tabula

**Neattaisnoto kavētāju dzimums 2018./2019. mācību gadā**

|  |  |  |  |  |
| --- | --- | --- | --- | --- |
|  | **1.semestris** | | **2.semestris** | |
| **Izglītības pakāpe** | **Zēni** | **Meitenes** | **Zēni** | **Meitenes** |
| Pirmsskolas izglītības programmas | 3 | 7 | 23 | 30 |
| Vispārējās izglītības programmas | 365 | 222 | 1645 | 1087 |
| Profesionālās izglītības programmas | 623 | 331 | 1732 | 1113 |
| **Kopā** | **991** | **560** | **3400** | **2230** |

**Izglītības iestāžu norādītie neattaisnoto kavējumu iemesli**

Lielākā daļa izglītības iestāžu neattaisnotos kavējumus saista ar nepietiekamu mācību motivāciju[[3]](#footnote-3). Samērā bieži iemesls tam ir dažādas atkarības un uzvedības traucējumi. Tāpat daudzus neattaisnotos kavējumus izglītības iestādes pamato ar veselības problēmām, kuras nav apliecinātas ar ārsta / vecāku zīmi, kā arī ģimenes apstākļiem, piemēram – vecāku izpratnes trūkums par to, ka bērnam jāapmeklē izglītības iestāde, izglītojamās grūtniecība, izglītojamajam jāpieskata bērni.

Salīdzinoši mazāk izglītības iestāžu ir norādījušas, ka neattaisnoto kavējumu iemesls ir uzsāktās darba tiesiskās attiecības ārpus izglītības programmas un materiālie apstākļi.

Vēl mazāk gadījumos kā neattaisnoto kavējumu iemesls norādīta iesaiste ārpusstundu aktivitātēs, piemēram, gatavošanās konkursiem, sporta treniņi, kā arī izglītības iestādes pieejamības problēmas infrastruktūras dēļ (skat. 5. un 6. tabulu).

5.tabula

**Neattaisnoto kavējumu iemesli vispārējās izglītības programmās**

**2018./2019. mācību gada 2.semestris**

|  |  |  |
| --- | --- | --- |
| **Iemesls** | **Izglītības programma** | **kavētāju skaits** |
| nepietiekama mācību motivācija | Vispārējās izglītības | 1889 |
| ģimenes apstākļu dēļ | Vispārējās izglītības | 1219 |
| veselības problēmu dēļ, kuras nav apliecinātas ar ārsta/ vecāku zīmi | Vispārējās izglītības | 891 |
| iesaiste ārpusstundu aktivitātēs | Vispārējās izglītības | 162 |
| uzsāktas darba tiesiskās attiecības ārpus izglītības programmas | Vispārējās izglītības | 98 |
| izglītības iestādes nepieejamība infrastruktūras dēļ | Vispārējās izglītības | 90 |
| materiālu apstākļu dēļ | Vispārējās izglītības | 68 |

6.tabula

**Neattaisnoto kavējumu iemesli profesionālās izglītības programmās**

**2018./2019. mācību gada 2.semestris**

|  |  |  |
| --- | --- | --- |
| **Iemesls** | **Izglītības programma** | **kavētāju skaits** |
| nepietiekama mācību motivācija | Profesionālās izglītības | 1162 |
| veselības problēmu dēļ, kuras nav apliecinātas ar ārsta/ vecāku zīmi | Profesionālās izglītības | 993 |
| ģimenes apstākļu dēļ | Profesionālās izglītības | 726 |
| uzsāktas darba tiesiskās attiecības ārpus izglītības programmas | Profesionālās izglītības | 301 |
| izglītības iestādes nepieejamība infrastruktūras dēļ | Profesionālās izglītības | 196 |
| materiālu apstākļu dēļ | Profesionālās izglītības | 159 |
| iesaiste ārpusstundu aktivitātēs | Profesionālās izglītības | 147 |

Tāpat izglītības iestādes kā kavējumu iemeslus ir norādījušas arī izglītojamā atrašanos ārzemēs ar mērķi mācīties, strādāt vai ceļot. Ir ieraksti, ka kavējums noticis dzīvesvietas maiņas dēļ. Dažos gadījumos izglītības iestādes norādījušas, ka izglītojamais nav uzsācis mācības un nav iespējams sazināties ar izglītojamā vecākiem.

**Izglītības iestādes rīcība neattaisnoto kavējumu novēršanai**

Analizējot VIIS ievadīto informāciju par izglītības iestāžu rīcību neattaisnoto kavējumu novēršanai, konstatēts, ka gandrīz visos gadījumos izglītības iestāde cenšas sazināties ar izglītojamo un vecākiem vai arī personām, kas īsteno aizbildnību (skat. 7.tabulu). Ja neattaisnotos kavējumus neizdodas novērst, izglītības iestāde parasti iesaista izglītības iestādes atbalsta personālu – sociālo pedagogu un psihologu, kā arī informē pašvaldības izglītības pārvaldi un sociālo dienestu. Ja arī tad nav novērojams uzlabojums, izglītības iestāde sadarbojas ar bāriņtiesu, Valsts bērnu tiesību aizsardzības inspekciju (VBTAI), Valsts un pašvaldības policiju. Bieži izglītības iestādes norādījušas vairākas darbības.

Izglītības iestādes minējušas arī rājiena, piezīmes vai brīdinājuma izteikšanu saistībā ar neattaisnotiem kavējumiem un starpinstitucionālo sadarbību (visas izglītības iestāžu veiktās darbības kavējumu novēršanā apkopotas 2.pielikumā).

Ir arī gadījumi, kad izglītības iestādes ir atzīmējušas variantu ”Cits” un komentāros norādījušas, ka izglītojamais iesaistīts Eiropas Sociālā fonda projektā Nr.8.3.4.0/16/I/001 “Atbalsts priekšlaicīgas mācību pārtraukšanas samazināšanai” (turpmāk – projekts PuMPuRS).

7.tabula

**Biežākās izglītības iestāžu veiktās darbības 2018./2019.mācību gadā neattaisnotu kavējumu novēršanā**

|  |  |
| --- | --- |
| **Nr.** | **Izglītības iestādes rīcība** |
| 1. | Izglītības iestādes vadības un klases audzinātāja pārrunas ar izglītojamo un / vai viņa vecākiem /aizbildņiem |
| 2. | Atbalsta personāla iesaiste |
| 3. | Vecāku informēšana |
| 4. | Sociālā dienesta (sociālā darbinieka) iesaiste |
| 5. | Izteikts brīdinājums, rājiens, piezīme par izglītības iestādes iekšējās kartības noteikumu neievērošanu / izglītības iestādes neapmeklēšanu |
| 6. | Bāriņtiesas informēšana |
| 7. | Nav iespējams sazināties ar bērna vecākiem |
| 8. | Pašvaldības / pašvaldības Izglītības pārvaldes informēšana |
| 9. | Valsts policijas iesaiste |
| 10. | Starpinstitucionālā sadarbība |
| 11. | Cits |

**Pašvaldības rīcība neattaisnoto kavējumu novēršanai**

2018./2019.mācību gada 1.semestrī informāciju par pašvaldības rīcību neattaisnotu kavējumu novēršanai bija ievadīta 170 gadījumos no 12 pašvaldībām, savukārt šī mācību gada 2.semestrī – informāciju par veiktajām darbībām ievadījušas 33 pašvaldības par 266 neattaisnotiem kavētājiem.

VIIS ailē, kurā jānorāda pašvaldības rīcība neattaisnoto kavējumu novēršanai, visbiežāk minētās darbības ir sociālā dienesta darbs ar ģimeni, starpinstitucionālā sadarbība un bāriņtiesas iesaiste (skat. 8.tabulu). Kā liecina pašvaldību sniegtā informācija VIIS, vairākos gadījumos ir norādīts cits iemesls – veiktas pārrunas ar izglītojamo un viņa vecākiem, iesaistīta Valsts vai pašvaldības policija, veiktas pārrunas ar izglītības iestādes vadību un atbalsta personālu.

Viens no ilgstošo neattaisnoto mācību kavējumu iemesliem ir atkarības, tādēļ pie pašvaldības rīcības minēta arī dzīvesvietas apsekošana, narkologa konsultācija, sociālā pedagoga un / vai psihologa iesaiste problēmas risināšanā.

8.tabula

**Pašvaldības rīcība ilgstošo neattaisnoto mācību kavējumu novēršanai**

|  |  |
| --- | --- |
| **Nr.** | **Pašvaldības rīcība** |
| 1. | Sociālā dienesta / pašvaldības darbs ar ģimeni |
| 2. | Starpinstitucionāla sadarbība |
| 3. | Bērns dzīvo bērnu namā |
| 4. | Bāriņtiesas iesaiste |
| 5. | Dzīvesvietas apsekošana (apmeklējums) |
| 6. | Sociālā pedagoga / psihologa iesaiste |
| 7. | Tiek īstenota sociālās korekcijas un sociālās palīdzības programma |
| 8. | Sadarbība ar ģimenes ārstu |

Informācija par dalību projektā «PuMPuRS» 1.semestrī ievadīta tikai par 12 izglītojamiem, 2.semestrī – izglītības iestādes ievadījušas informāciju par izglītojamā dalību projektā PuMPuRS 101 gadījumā, pašvaldības – 26 gadījumos.

**Secinājumi**

Analizējot izglītības iestāžu VIIS ievadīto informāciju par neattaisnotiem kavējumiem 2018./2019. mācību gadā, var izdarīt šādus secinājumus:

1. Datus par neattaisnotiem kavējumiem 1.semestrī ir ievadījušas izglītības iestādes no 49 pašvaldības (1553 neattaisnoti kavētāji), 2.semestrī – 400 izglītības iestādes no 94 pašvaldībām (5630 neattaisnoti kavētāji).
2. No VIIS ievadītajiem datiem var secināt, ka 2018./2019. mācību gadā datus par kavētājiem nav ievadījušas 23 pašvaldību izglītības iestādes. Lielākā daļa no tām ir nelielas pašvaldības ar mazu izglītības iestāžu skaitu, kurās jau vairākus mācību gadus nav vai ir ļoti maz ilgstošu neattaisnotu kavējumu.
3. Lielākā daļa pašvaldību nav izdarījušas ierakstus par kavējumu novēršanai veiktajām darbībām. Tādēļ VIIS ievadītā informācija ir nepilnīga.
4. No VIIS 2018./2019. mācību gadā ievadītās informācijas var secināt, ka visvairāk neattaisnoto kavētāju visās izglītības programmās ir Rīgā, Liepājā un Daugavpilī.
5. Izglītības iestādes neattaisnoto kavējumu novēršanai aktīvi sadarbojas ar pašvaldības un / vai valsts institūcijām, tajā skaitā pašvaldības izglītības pārvaldi un sociālo dienestu, bāriņtiesu, VBTAI.
6. Visbiežāk izglītības iestāžu minētie neattaisnotu kavējumu iemesli ir mācību motivācijas trūkumus, veselības un ģimenes problēmas. Arī pētījumi[[4]](#footnote-4) par priekšlaicīgu mācību pārtraukšanu liecina, ka grūtības un motivācijas trūkums apgūt mācību vielu ir galvenais mācību pārtraukšanas iemesls.
7. Vairumā gadījumu izglītības iestādes neattaisnotu kavējumu novēršanai veic pārrunas ar izglītojamo un viņa vecākiem, iesaista atbalsta personālu, kā arī pašvaldības sociālo dienestu un valsts institūcijas, organizējot starpinstitucionālo sadarbību. Pašvaldību visbiežāk veiktās darbības neattaisnoto kavējumu novēršanai ir sociālā dienesta darbs ar izglītojamā ģimeni. Tiek īstenota arī starpinstitucionālā sadarbība un iesaistīta bāriņtiesa.
8. Pašvaldības VIIS ir sniegušas salīdzinoši mazāk informācijas par veiktajām darbībām mācību kavējumu novēršanā nekā izglītības iestādes, tādējādi pieļaujams, ka pašvaldības mazāk iesaistās arī darbā pie kavējumu novēršanas.
9. No VIIS ievadīto neattaisnoto kavējuma skaita palielināšanās var secināt, ka kvalitātes dienesta veiktais skaidrojošais darbs un informatīvā vēstule ir stimulējušas izglītības iestādes un pašvaldības veikt aktīvāku darbu neattaisnoto kavējumu uzskaitē. Līdz ar to arī pieaug izglītības iestāžu un pašvaldību izpratne par neattaisnoto kavējumu uzskaites un atspoguļojuma nozīmi;
10. Grūtības kavējumu novēršanā ir profesionālās izglītības iestādēm, jo izglītojamie ir deklarēti vienā pašvaldībā, bet mācās un kavē – citas pašvaldības vai valsts izglītības iestādē;
11. Lai pievērstu lielāku uzmanību ilgstošo neattaisnoto kavējumu uzskaites un novēršanas nozīmei, kvalitātes dienesta eksperti apkopos VIIS ievadīto informāciju par ilgstošiem neattaisnotiem kavējumiem pirms izglītības iestādes un / vai izglītības programmas akreditācijas.

Vadītāja I.Juhņēviča

Pielikumā:

1. Neattaisnoto kavētāju skaits republikas pilsētās un novados 2018./2019. mācību gadā uz 3 lp.
2. Izglītības iestādes rīcība neattaisnoto kavējumu novēršanai 2018./2019.mācību gada 1.semestrī un 1 lp.

*Veinberga 67358077*

*Mihailovs 67507833*

1.pielikums

Izglītības kvalitātes valsts dienesta

2019.gada 29.augusta ziņojumam

“Par vispārējās izglītības un profesionālās izglītības

iestāžu izglītojamo ilgstošiem neattaisnotiem

kavējumiem un rīcību to novēršanai

2018./2019. mācību gadā”

**Neattaisnoto kavētāju skaits republikas pilsētās un novados**

**2018./2019. mācību gadā**

|  |  |  |
| --- | --- | --- |
| **Republikas pilsēta / novados** | **Skaits 2018./2019.m.g. 1.semestrī** | **Skaits 2018./2019.m.g. 2.semestrī** |
| Aglonas novads | Nav iesniegts | 9 |
| Aizkraukles novads | 21 | 21 |
| Aizputes novads | 4 | 13 |
| Aknīstes novads | Nav iesniegts | 2 |
| Alojas novads | 5 | 13 |
| Alsungas novads | Nav iesniegts | 2 |
| Alūksnes novads | Nav iesniegts | 31 |
| Amatas novads | Nav iesniegts | 8 |
| Apes novads | Nav iesniegts | 2 |
| Auces novads | Nav iesniegts | 5 |
| Ādažu novads | Nav iesniegts | 20 |
| Babītes novads | Nav iesniegts | 29 |
| Baldones novads | 1 | 26 |
| Baltinavas novads | Nav iesniegts | 2 |
| Balvu novads | Nav iesniegts | 1 |
| Bauskas novads | 5 | 23 |
| Beverīnas novads | Nav iesniegts | 6 |
| Brocēnu novads | 3 | 7 |
| Burtnieku novads | 2 | Nav iesniegts |
| Carnikavas novads | Nav iesniegts | Nav iesniegts |
| Cesvaines novads | 11 | 20 |
| Cēsu novads | 2 | 63 |
| Ciblas novads | Nav iesniegts | 5 |
| Dagdas novads | 1 | 8 |
| Daugavpils | 10 | 283 |
| Daugavpils novads | Nav iesniegts | 8 |
| Dobeles novads | 42 | 65 |
| Dundagas novads | 1 | 2 |
| Durbes novads | Nav iesniegts | Nav iesniegts |
| Engures novads | Nav iesniegts | Nav iesniegts |
| Ērgļu novads | Nav iesniegts | 4 |
| Garkalnes novads | Nav iesniegts | Nav iesniegts |
| Grobiņas novads | Nav iesniegts | Nav iesniegts |
| Gulbenes novads | 13 | 43 |
| Iecavas novads | 4 | 33 |
| Ikšķiles novads | 69 | 101 |
| Ilūkstes novads | Nav iesniegts | 3 |
| Inčukalna novads | Nav iesniegts | 14 |
| Jaunjelgavas novads | Nav iesniegts | Nav iesniegts |
| Jaunpiebalgas novads | Nav iesniegts | 1 |
| Jaunpils novads | Nav iesniegts | Nav iesniegts |
| Jelgava | 60 | 199 |
| Jelgavas novads | 9 | 67 |
| Jēkabpils | Nav iesniegts | 23 |
| Jēkabpils novads | 3 | 23 |
| Jūrmala | 24 | 70 |
| Kandavas novads | 60 | 167 |
| Kārsavas novads | Nav iesniegts | 4 |
| Kocēnu novads | Nav iesniegts | 3 |
| Kokneses novads | Nav iesniegts | 3 |
| Krāslavas novads | 5 | 21 |
| Krimuldas novads | Nav iesniegts | 3 |
| Krustpils novads | 5 | 14 |
| Kuldīgas novads | 8 | 47 |
| Ķeguma novads | Nav iesniegts | 1 |
| Ķekavas novads | Nav iesniegts | 1 |
| Lielvārdes novads | 7 | 43 |
| Liepāja | 167 | 369 |
| Limbažu novads | 3 | 17 |
| Līgatnes novads | Nav iesniegts | Nav iesniegts |
| Līvānu novads | Nav iesniegts | 22 |
| Lubānas novads | Nav iesniegts | Nav iesniegts |
| Ludzas novads | Nav iesniegts | 8 |
| Madonas novads | 3 | 32 |
| Mazsalacas novads | Nav iesniegts | 6 |
| Mālpils novads | Nav iesniegts | 33 |
| Mārupes novads | 1 | 2 |
| Mērsraga novads | Nav iesniegts | Nav iesniegts |
| Naukšēnu novads | 1 | 11 |
| Neretas novads | Nav iesniegts | 1 |
| Nīcas novads | 1 | Nav iesniegts |
| Ogres novads | 4 | 36 |
| Olaines novads | 1 | 2 |
| Ozolnieku novads | Nav iesniegts | Nav iesniegts |
| Pārgaujas novads | Nav iesniegts | Nav iesniegts |
| Pāvilostas novads | Nav iesniegts | 1 |
| Pļaviņu novads | Nav iesniegts | 5 |
| Preiļu novads | Nav iesniegts | 9 |
| Priekules novads | 4 | 4 |
| Priekuļu novads | Nav iesniegts | 2 |
| Raunas novads | Nav iesniegts | Nav iesniegts |
| Rēzekne | 21 | 94 |
| Rēzeknes novads | 25 | 30 |
| Riebiņu novads | Nav iesniegts | 1 |
| Rīga | 802 | 2419 |
| Rojas novads | Nav iesniegts | Nav iesniegts |
| Ropažu novads | 1 | 24 |
| Rucavas novads | Nav iesniegts | Nav iesniegts |
| Rugāju novads | Nav iesniegts | Nav iesniegts |
| Rundāles novads | Nav iesniegts | 1 |
| Rūjienas novads | Nav iesniegts | 38 |
| Salacgrīvas novads | 1 | 16 |
| Salas novads | Nav iesniegts | Nav iesniegts |
| Salaspils novads | 6 | 26 |
| Saldus novads | 8 | 248 |
| Saulkrastu novads | Nav iesniegts | 5 |
| Sējas novads | Nav iesniegts | Nav iesniegts |
| Siguldas novads | 5 | 19 |
| Skrīveru novads | Nav iesniegts | Nav iesniegts |
| Skrundas novads | Nav iesniegts | 1 |
| Smiltenes novads | 6 | 92 |
| Stopiņu novads | 10 | 49 |
| Strenču novads | Nav iesniegts | Nav iesniegts |
| Talsu novads | 4 | 10 |
| Tērvetes novads | Nav iesniegts | 3 |
| Tukuma novads | 30 | 106 |
| Vaiņodes novads | Nav iesniegts | 3 |
| Valkas novads | Nav iesniegts | Nav iesniegts |
| Valmiera | 45 | 104 |
| Varakļānu novads | Nav iesniegts | Nav iesniegts |
| Vārkavas novads | Nav iesniegts | Nav iesniegts |
| Vecpiebalgas novads | Nav iesniegts | 7 |
| Vecumnieku novads | Nav iesniegts | 5 |
| Ventspils | 28 | 191 |
| Ventspils novads | 1 | 6 |
| Viesītes novads | Nav iesniegts | 1 |
| Viļakas novads | Nav iesniegts | Nav iesniegts |
| Viļānu novads | Nav iesniegts | 2 |
| Zilupes novads | Nav iesniegts | 4 |

2.pielikums

Izglītības kvalitātes valsts dienesta

2019.gada 29.augusta ziņojumam

“Par vispārējās izglītības un profesionālās izglītības

iestāžu izglītojamo ilgstošiem neattaisnotiem

kavējumiem un rīcību to novēršanai

2018./2019. mācību gadā”

**Izglītības iestādes rīcība neattaisnoto kavējumu novēršanai**

**2018./2019.mācību gadā**

|  |  |
| --- | --- |
| **Nr.** | **Izglītības iestādes rīcība** |
| 1. | Izglītības iestādes vadības un klases audzinātāja pārrunas ar izglītojamo un / vai viņa vecākiem /aizbildņiem |
| 2. | Atbalsta personāla iesaiste |
| 3. | Vecāku informēšana |
| 4. | Sociālā dienesta (sociālā darbinieka) iesaiste |
| 5. | Izteikts brīdinājums, rājiens, piezīme par izglītības iestādes iekšējās kartības noteikumu neievērošanu / izglītības iestādes neapmeklēšanu |
| 6. | Bāriņtiesas informēšana |
| 7. | Nav iespējams sazināties ar bērna vecākiem |
| 8. | Pašvaldības / pašvaldības Izglītības pārvaldes informēšana |
| 9. | Valsts policijas iesaiste |
| 10. | Starpinstitucionālā sadarbība |
| 11. | Cits |
| 12. | Pašvaldības policijas iesaiste |
| 13. | Noslēgta vienošanās ar izglītojamo |
| 14. | Individuālais atbalsta plāns |
| 15. | Dzīvesvietas apsekošana (apmeklējums) |
| 16. | Jautājums izskatīts pedagoģiskās padomes sēdē |
| 17. | Saziņa ar bērnu namu |
| 18. | Sadarbība ar ģimenes ārstu |
| 19. | Valsts bērnu tiesību aizsardzības inspekcijas informēšana |
| 20. | Izstrādāta uzvedības korekcijas programma |
| 21. | Noslēgta APU (atbalsts pozitīvai uzvedībai) vienošanās |
| 22. | Sadarbība ar dienas centru |
| 23. | Sadarbība ar SOS Ģimenes atbalsta centru |

1. MK 01.02.2011. noteikumu Nr.89 9.punkts: “Izglītības kvalitātes valsts dienests reizi gadā apkopo un analizē Valsts izglītības informācijas sistēmā ievadīto informāciju un sniedz metodisku atbalstu pašvaldībām un izglītības iestādēm priekšlaicīgas mācību pārtraukšanas risku mazināšanai.” [↑](#footnote-ref-1)
2. Dati no VIIS uz 05.09.2018. [↑](#footnote-ref-2)
3. Izglītības iestādes var norādīt vairākus ilgstošo neattaisnoto kavējumu iemeslus. [↑](#footnote-ref-3)
4. Pētījums par priekšlaicīgas mācību pamešanas iemesliem un riskiem jauniešiem vecuma grupā no 13 līdz 18 gadiem. Rīga: Baltijas Sociālo zinātņu institūts, 2014. (pieejams: <http://www.izm.gov.lv/images/statistika/petijumi/41.pdf>); I. Maslo. Izaicinājumi un iespējas 18 – 24-gadīgo jauniešu priekšlaicīgas mācību pārtraukšanas monitoringam.Rīga: Latvijas Universitāte, 2014.

   (pieejams: <http://sf.viaa.gov.lv/library/files/original/iesp_jas_monitoringam.pdf>); Pētījums par politikas alternatīvu veidošanu priekšlaicīgas mācību pātraukšanas problēmas risināšanai. Rīga: SIA „Aptauju Centrs” un

   SIA „Excolo Latvia”, 2015. (pieejams:

   http://www.izm.gov.lv/images/statistika/petijumi/IZM\_PMP\_Gala\_zinojums\_AptaujuCentrs\_ExcoloLatvia\_2015.pdf) [↑](#footnote-ref-4)